Standing on the Shoulder of Giants

Standing on the Shoulder of Giants on brittiläisen rockyhtye Oasiksen neljäs studioalbumi, joka julkaistiin helmikuussa 2000. Se on yhtyeen ensimmäinen albumi, jota ei tuottanut Owen Morris, vaan se tuottajina toimivat Mark Stent ja yhtyeen kitaristi Noel Gallagher. Albumi äänitettiin vuoden 1999 huhtikuusta elokuuhun neljällä eri studiolla Lontoossa ja Etelä-Ranskan Montauroux’ssa. Albumin julkaisi myös ensimmäistä kertaa yhtyeen perustama Big Brother Recordings -levy-yhtiö, kun aiemmasta tuotannosta vastannut Creation Records lopetti toimintansa vuonna 1999.

Standing on the Shoulder of Giants on Oasiksen ensimmäinen albumi, jossa kitaristi Paul ”Bonehead” Arthurs ja Paul ”Guigsy” McGuigan eivät soita. Albumi äänitettiin väliaikaisella kolmen miehen kokoonpanolla, johon kuului Gallagherin veljekset ja rumpali Alan ”Whitey” White. Heidän lisäksi albumilla soitti useita lisämuusikoita korvaamaan puuttuvat jäsenet.

Vaikka Standing on the Shoulder of Giantsin taloudellinen menestys oli edellisiä albumeita heikompi, se nousi listaykköseksi kolmessa maassa, mukaan lukien kotimaassaan Britannian albumilistalla. Maailmanlaajuisesti sitä on myyty arviolta 3 miljoonaa kappaletta. Albumin vastaanotto kriitikoiden ja fanien keskuudessa oli vaihteleva. Albumilta julkaistiin neljä singleä, joista ensimmäinen, ”Go Let It Out” nousi listaykköseksi neljässä eri maassa. Singleinä julkaistiin myös Britannian singlelistalla viiden kärkeen yltäneet ”Who Feels Love?” ja ”Sunday Morning Call”, sekä promosingleinä ”Gas Panic!” ja ”Where Did It All Go Wrong?”. Albumin julkaisua seurasi Standing on the Shoulder of Giants Tour -kiertue.

 Taustaa 
Oasiksen edellisen studioalbumin, vuoden 1997 Be Here Now’n jälkeen yhtye piti taukoa ja julkaisi The Masterplan -kokoelmalevyn seuraavana vuonna. Uuden studioalbumin työstäminen alkoi vaikeasti kun pitkäaikaiset jäsenet kitaristi Paul ”Bonehead” Arthurs ja basisti Paul ”Guigsy” McGuigan jättivät yhtyeen kesken äänitysten elokuussa 1999. Laillisista syistä Boneheadin ja Guigsyn soittamat osat jouduttiin äänittämään uudelleen, eikä heitä kuultu ollenkaan albumin lopullisessa versiossa.

Oasiksen aiempien albumeiden julkaisusta vastannut levy-yhtiö Creation Records lopetti toimintansa vuonna 1999. Noel Gallagherin perusti uuden levy-yhtiön, Big Brother Recordingsin, joka julkaisi kaikki yhtyeen albumit ja singlet Standing on the Shoulder of Giantsista eteenpäin.

 Äänitys 
 Demonauhat 
Albumin kappaleiden demoversiot äänitettiin vuosien 1998–1999 välillä Noel Gallagherin omistamalla Supernova Heights -studiolla Mark Coylen ja Paul Staceyn avustamana. Kaikki demokappaleet ovat Noelin laulamia, paitsi ”Little James”, jonka lauloi hänen veljensä Liam.

15 demokappaletta vuosi internetiin yksityiselle FTP-palvelimelle 31. tammikuuta 2000.

”(As Long as They’ve Got) Cigarettes in Hell” julkaistiin myöhemmin ”Go Let It Out” -singlen B-puolena ja ”Carry Us All” oli ”Sunday Morning Callin” B-puolena. Kappale ”Just Getting Older” ilmestyi kaksi vuotta myöhemmin Heathen Chemistry -albumin ”The Hindu Times” -singlellä.

 Lopulliset äänitykset 
Standing on the Shoulder of Giants äänitettiin huhtikuusta elokuuhun 1999 Chateau de la Colle Noire -studiolla Ranskassa, Olympic Studios ja Supernova Heights -studioilla Lontoossa ja Wheeler End Studiosilla Buckinghamshiressa, Britanniassa. Boneheadin ja Guigsyn lähdettyä yhtyeestä Noel soitti suurimman osan kitaroista ja bassoista albumilla. Albumi äänitettiin väliaikaisella kolmen miehen kokoonpanolla, johon kuului Gallagherin veljekset ja rumpali Alan ”Whitey” White. Heidän lisäksi albumilla soitti useita lisämuusikoita korvaamaan puuttuvat jäsenet.

 Musiikillinen tyyli ja kappaleet 
Standing on the Shoulder of Giants siirtyi edellisiä albumeja kokeellisempaan ja modernimpaan suuntaan, ja siinä on selviä vaikutteita muun muassa electronicasta ja psykedeelisestä sekä progressiivisesta rockista. Albumi oli yhtyeen ensimmäisiä kokeiluja syntetisaattorien kanssa ja sillä käytettiin paljon Pro Tools -audiosekvensseri-ohjelmistosarjaa ja joissain kappaleissa myös sävelkorkeuden muokkaamiseen Auto-Tune -ohjelmaa.

Albumin avauskappale ”Fuckin’ in the Bushes” on instrumentaalinen, mutta se sisältää samplattuja repliikkejä, kuten ”Kids are running around naked, fucking in the bushes”. Nämä repliikit ovat Murray Lernerin dokumenttielokuvasta Message to Love, joka kertoo Isle of Wight -festivaalin tapahtumista vuodelta 1970.

 Vastaanotto ja kaupallinen menestys 

Standing on the Shoulder of Giants sai ilmestyessään hyvin vaihtelevia arvosteluja. Soundi-lehteen arvostelun kirjoittanut koomikko Simo Frangén antoi albumille neljä tähteä viidestä, ja sanoi että ”Oasis on tehnyt oikein mainion levyn, sopivan paketin herkkää ja vähän rankempaakin rokkia”. Lisäksi hän kehui etenkin albumin jälkimmäistä puoliskoa ja kappaleita ”Gas Panic!”, ”Where Did It All Go Wrong?” ja ”Sunday Morning Call”.

Yhdysvaltalaisen The Autin Chroniclen kriitikko Mindy Labernz antoi albumille kaksi tähteä viidestä.

 Kappaleet 
CD-julkaisun takakannessa ”Go Let It Out” oli merkitty huutomerkin kanssa muotoon ”Go Let It Out!”

 Japanin julkaisun lisäkappale 

 Singlejulkaisut 
 Single Julkaistu Merkittävät listasijoitukset ”Go Let It Out” 7. helmikuuta 2000  Britannia: 1. Italia: 1. Espanja: 1. ”Where Did It All Go Wrong?” 29. helmikuuta 2000 – ”Who Feels Love?” 17. huhtikuuta 2000  Britannia: 4. ”Sunday Morning Call” 3. heinäkuuta 2000  Britannia: 4.
Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa.

 Kokoonpano ja henkilöstö 
 Yhtye 
 Liam Gallagher – laulu
 Noel Gallagher – sähkökitara, basso, laulu (”Where Did It All Go Wrong?” ja ”Sunday Morning Call”), taustalaulu, koskettimet
 Alan ”Whitey” White – rummut, lyömäsoittimet

 Lisämuusikot 
 Paul Stacey – koskettimet, basso (”Who Feels Love?”, ”Gas Panic!”, ”I Can See a Liar” ja ”Roll It Over”), sähkökitara (”Fuckin’ in the Bushes” ja ”Who Feels Love?”), akustinen kitara (”Where Did It All Go Wrong?”), kitarasoolo (”Roll It Over”)
 P.P. Arnold ja Linda Lewis – taustalaulu (”Fuckin’ in the Bushes”, ”Put Yer Money Where Yer Mouth Is” ja ”Roll It Over”)
 Mark Coyle – sitar (”Put Yer Money Where Yer Mouth Is”), 12-kielinen akustinen kitara (”Little James”)
 Mark Feltham – huuliharppu (”Gas Panic!”)
 Tony Donaldson – minimoog ja mellotron (”Gas Panic!”)
 Charlotte Glasson – huilu (”Gas Panic!”)

 Tuotanto 
 Tuotanto ja äänisuunnittelu: Mark Stent
 Tekniikka: Paul Stacey
 Avustava tekniikka: Wayne Wilkins, Paul Walton, Aaron Pratley
 Masterointi: Howie Weinberg (alkuperäinen CD-julkaisu), Kevin Metcalfe (alkuperäinen vinyylijulkaisu), Miles Showell (vinyylin uudelleenjulkaisu 2009)
 Ohjelmointi ja Pro Tools -efektit: Jan ”Stan” Kybert
 Studioavustaja: Steve ”Rambo” Robinson
 Kansikuva: Andrew MacPheron (valokuva), Simon Halfon (graafinen suunnittelu)

 Samplet 
 ”Fuckin’ in the Bushes” sisältää samplattuja repliikkejä Murray Lernerin dokumenttielokuvasta Message to Love (1997).
 ”Go Let It Out” sisältää elementtejä Johnny Jenkinsin kappaleesta ”I Walk on Gilded Splinters” (1970).

Lähteet: 

 Listasijoitukset ja palkinnot 

 Viikoittaiset listasijoitukset 
ListaParas sijoitus Australian ARIA-albumilista6. Itävallan Ö3-albumilista3. Belgian Ultratop-albumilista (Flanderi)12. Belgian Ultratop-albumilista (Vallonia)15. Canadian Albums Chart (Kanada)8. Alankomaiden MegaCharts-albumilista16. Suomen virallinen lista4. Ranskan SNEP-albumilista6. Saksan GfK-albumilista5. Irlannin IRMA-albumilista1. Italian FIMI-albumilista1. Japanin Oricon-albumilista4. Uuden-Seelannin RIANZ-albumilista8. VG-lista (Norja)4. Sverigetopplistan (Ruotsi)3. Sveitsin Hitparade-albumilista3. Britannian albumilista1. Yhdysvaltain Billboard 200 -albumilista24.

 Sertifikaatiot 
ValtioSertifikaattiMyönnettyLähde Britannia15px 2× platinalevy2000

 Lähteet 

Luokka:Oasiksen albumit
Luokka:Vuoden 2000 albumit